Diari Oficial de la Generalitat Valenciana


Sumari del DOGV 7232, del 12-03-2014 (2014/1950)

Notificació de la sentència dictada en el procediment de guarda i custòdia número 1236/2013.
--------------------------------------------------------------------------------------------

### Dades del document

Número de DOGV
:   7232

Data del DOGV
:   12-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1950


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de guarda i custòdia número 1236/2013. [2014/1950]  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 43/2014  
Dénia, 14 de febrer de 2014  
Javier Alba Marín, jutge del Jutjat de Primera Instància número 3 de Dénia, he vist estes actuacions de guarda, custòdia, règim de visites i pensió d'aliments de menor número 1236/2013, seguides en este Jutjat en virtut de demanda del procurador Justo Cabrera Rovira, en nom i representació de Verónica Bañó Bas, assistida del lletrat Pedro Sánchez Márquez, contra José Manuel Costa Cardoso, el qual va ser declarat en situació de rebel·lia processal, i en el qual ha sigut part el Ministeri Fiscal.  
  
Dispositiva  
Estime la demanda interposada pel procurador Justo Cabrera Rovira, en nom i representació de Verónica Bañó Bas, contra José Manuel Costa Cardoso, de mesures definitives sobre pàtria potestat, guarda i custòdia, règim de visites i aliments, en relació amb la menor D. C. B., i procedix assenyalar les següents, de conformitat amb els fonaments de dret de la present resolució:  
1. Atribuir a la mare, Verónica Bañó Bas, la guarda i custòdia de la filla en comú, D. C. B., que queda confiada al seu atenció, compartint els dos progenitors la titularitat de la pàtria potestat sobre la mateixa, sense que hi haja lloc a establir dret de visites a favor del demandat.  
  
2. Condemnar Manuel Costa Cardoso al pagament, en concepte d'aliments per a la filla comuna, a la quantitat de 200 euros mensuals, pagadors dins dels cinc primers dies de cada mes, per mensualitats anticipades, en el compte corrent o d'estalvi que designe la progenitora custòdia. La referida suma s'actualitzarà, amb efectes d'1 de gener de cada any per mitjà de l'aplicació del percentatge de l'increment de l'índex de preus al consum publicat per l'Institut Nacional d'Estadística o organisme oficial competent.  
Els gastos extraordinaris que hagen de realitzar-se en interés de la menor seran satisfets per mitat entre els progenitors, tenint tal consideració tots aquells sanitaris, educatius o d'oci imprescindibles o convenients per als xiquets, i s'assenyala a estos efectes com a extraordinaris els gastos mèdics o quirúrgics sense cobertura per la Seguretat Social, o per assegurances o mútues privades que els pares pogueren subscriure, i els gastos per inici del curs escolar, menjador, campaments d'estiu o activitats semblants.  
3. Prohibir l'eixida de la menor, D. C. B., del territori espanyol, excepte expressa autorització judicial o de la progenitora custòdia.  
No és procedent realitzar especial pronunciament quant a les costes causades en esta instància.  
Una vegada siga ferma esta resolució, comuniqueu d'ofici a l'encarregat del registre civil on consta inscrit el naixement dels menors perquè es faça l'oportuna anotació marginal en l'assentament corresponent.  
  
Així, esta la meua sentència, de la qual es portarà testimoni literal a les actuacions i es notificarà a les parts en la forma ordinària, amb l'advertiment que no és ferma ja que es pot interposar en contra un recurs d'apel·lació que es presentarà davant d'este Jutjat per a l'Audiència Provincial d'Alacant, en terme de 20 dies, jutjada definitivament en primera instància, la pronuncie, mane i firme.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat, per a dur a efecte la diligència de notificació de la sentència a José Manuel Costa Cardoso.  
  
  
Dénia, 5 de març de 2014.- El secretari judicial: Vicente Miñana Llorens.